《石壁鸣泉》
明代·严而舒

峭壁淩层倚碧空，千山流响落疏桐。秋霖出涧飞霜霰，夏火燎天积雪融。

湍急怒号奔骏马，涧翻冲激喷长虹。声闻错意群仙过，环佩趋朝太乙宫。

作者简介：严而舒，字安性，一字卷庵。顺德人。明思宗崇祯十三年（一六四〇）特赐进士，官富阳知县，一作四川庆符（今属高县）知县。事见清道光《广东通志》卷六九。